આ વખતે ઈ-ચલણની સાથેસાથ દંડની રકમમાં ફેરફાર કરવામાં આવ્યા છે.શહેરના અન્ય વિસ્તારો કે જ્યાં સીસીટીવી કેમેરા ન હોય તેવા સ્થળો માટે પીએસઆઇની એક ટીમ તૈયાર કરવામાં આવનારી છે. જે ટ્રાફિકના નિયમનો ભંગ કરતા હોય તેવા લોકોના ફોટા પાડીને કન્ટ્રોલ રૂમમાં મોકલાશે જ્યાંથી આવા વાહન ચાલકોને ઇ મેમો મળશે. જે વાહનચાલકો લાઈસન્સ કે હેલમેટ ન પહેરતા હોય તેમનું આવી બનશે. અનેક લોકો આડેધડ વાહન ચલાવતા હોય છે. જમણી બાજુ વળી જવાનું હોય તો પણ પાછળથી આવીને ચોથી લેનમાં ઉભા રહી જાય છે અને પછી વાહન ચાલકોને અવરોધ પેદા કરીને જમણી બાજુ વળી જતા હોય છે. આવા સમયે અનેકવાર વાહન ચાલક અને ટ્રાફિક પોઈન્ટ પર સીધી લેનમાં જવા માંગતા ચાલકો વચ્ચે બોલાચાલી થતી હોય છે. આવા લોકોએ પણ હવે ત્રીજી આંખથી સાવધ રહેવું પડશે.